Askvoll-Fure-Værlandet

Askvoll-Fure-Værlandet er eit ferjesamband over Vilnesfjorden og Aldefjorden mellom Askvoll og Værlandet i Askvoll kommune. Mange av turane går innom Fure, men ofte må avgangane til og frå Fure førehandstingast, sjå Skyss.

Strekninga Askvoll ferjekai - Fure ferjekai - Værlandet ferjekai inngår i fylkesveg 5655 medan direkteruta Askvoll - Værlandet inngår i fylkesveg 5662. Sambandet er operert av Fjord1 med ferja MF «Nordfjord».

Ferjesambandet vart til i 1989 mellom Askvoll, Værlandet og Bulandet, og i samband med dette vart det bygd nye ferjekaier på Værlandet og Bulandet for å ta i mot havferjene «Nesøy» og «Værøy». Avgangen til Bulandet vart ofte innstilt grunna uvêr. I 2003 opna Nordsjøvegen - ny fylkesveg som knytte Bulandet til Værlandet og Værlandet ferjekai. Med dette vart Bulandet ferjekai sløyfa frå ferjesambandet.

 Sjå òg 
 Askvoll-Gjervik-Fure

 Bakgrunnsstoff 
 Hermund Kleppa: «Fylkesbaatane – om rutetrafikken til Bulandet» på nettstaden til Fylkesarkivet i Vestland

Kategori:Fylkesveg 5655
Kategori:Fylkesveg 5662
Kategori:Fylkesvegferjer
Kategori:Ferjesamband i Vestland
Kategori:Samferdsle i Askvoll
Kategori:Samferdsle i Fjaler